Slow arxitektura uslubi
Slow (Sekin) arxitektura uslubi — bu 1980-yillarning oʻrtalarida sekin ovqatlanish harakatidan kelib chiqqan deb hisoblangan atamadir. Slow arxitektura uslubi — bu qisqa muddatli maqsadlar uchun tezda qurishdan farqli oʻlaroq, asta-sekin va organik tarzda yaratilgan arxitektura uslubidir. Koʻpincha ekologik xom-ashyo, ekologik barqaror yondashuv bilan birlashtiriladi. Soʻngra uzoq yillar davomida oʻta noziklik bilan ishlar olib boriladi. Slow uslubi, shuningdek, Barselonadagi Sagrada Familia kabi qurilishga juda uzoq vaqt ketgan arxitekturani ham anglatishi mumkin. Eduardo Souto de Moura 2011-yilda Pritsker mukofotini qoʻlga kiritganida, hakamlar hay’ati aʼzosi uning binolarini slow uslubidagi arxitektura deb taʼrifladi, chunki uning nozik tomonlarini qadrlash uchun ehtiyotkorlik bilan koʻrib chiqish kerak edi. Professor Kennet Fremptonning aytishicha, „Suto de Mouraning ishi qaysidir maʼnoda asosliroq edi. Ular tuzilma sifatida ishlab chiqilganidan kelib chiqadigan xarakterga ega boʻlgan.“ 2012-yil Pritsker gʻolibi Van Shu „Slow arxitektura boʻyicha Xitoy chempioni“ deb taʼriflangan.